4D. Organizaţiile de la nivelul municipiului Bucureşti şi sectoarele acestuia Art. 39 1. Pe teritoriul fiecărui sector al municipiului Bucureşti, se constituie câte o organizaţie de sector formată din totalitatea membrilor de partid în conformitate cu art. 17. La cerere, pot să facă parte şi membri care au domiciliul, reşedinţa sau locul de muncă în municipiul Bucureşti, dar nu în sectorul respectiv. 2. Pe teritoriul fiecărui sector se pot forma organizaţii zonale (OZ) conduse de un Birou Politic de Zonă (BPZ). Organizaţiile de zonă au statut de organizaţie locală. 3. La nivelul sectoarelor municipiului Bucureşti funcţionează Comitetul de Coordonare al Sectorului din Municipiul Bucureşti (CCSMB), care este organismul de decizie politică şi organizatorică al activităţii partidului la nivelul sectorului, precum şi Biroul Politic de Sector (BPSMB), care este organismul de conducere al activităţii partidului între reuniunile CCSMB.